
Projekt:   HOVORME O JEDLE
Škola: SZŠ Rovná 597/15, Poprad
Zameranie aktivity: chlieb
2. Vyučovací predmet: výtvarná výchova, prvouka, slovenský jazyk
-výtvarná výchova: kreslenie asociácií k chlebu a svojich predstáv o ňom
-prvouka: zmysly, pozorovanie
-slovenský jazyk: slovné vyjadrenie svojich predstáv, pocitov a vnímania
3. Pomôcky: chlieb, ľanová utierka, nôž, pracovné listy
4. Metodický postup: V triede na vyšívanej ľanovej utierke máme položený bochník chleba. Čerstvý, chrumkavý, nekrájaný.
Rozhovor: Čo je to?  Ako majú radi chlieb, kedy ho jedia a či ho majú aj dnes v škole na desiatu?
PL: Na čo sa ti tento chlebík podobá? Žiaci nakreslia do obláčikov na PL obrázky, čo im tvar chlebíka pripomína.
„Vyšetrenie chlebíka“ – Chlieb pokrájame tak, aby každý žiak mal svoj kúsok, ktorý môže pozorovať. Najprv pozorujeme zrakom, všímame si štruktúru, farby tvar... Potom pridáme ďalší zmysel – čuch a chlebík ovoniavame. Žiaci si môžu zatvoriť oči a predstavovať si čo im tá vôňa pripomína, čo prvé sa im vybaví, keď zacítia jeho vôňu. Sluchom vnímame  zvuky, ktoré počuť pri trhaní chlebíka alebo krájaní čerstvej kôrky. Ďalej si zatvoríme oči a chlebík pozorujeme cez naše ruky – hmatom. Na záver vyšetríme chuť nášho chleba a posudzujeme ju. Čo nám pripomína...
PL: Kreslená báseň piatich zmyslov. To, čo žiaci v predchádzajúcej časti hodiny vnímali, zachytia pomocou obrázkov na papier a nakoniec odprezentujú pred svojimi spolužiakmi.
5. Zhrnutie: Žiaci si veľmi pozorne všímali chlieb a uvedomili si, že ho možno vnímať všetkými zmyslami. Naučili sme sa vyjadriť svoje pocity a slovne opísať svoje pozorovanie.
